system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre Mustelide.
assistant
Mustelidele (Mustelidae) reprezintă o familie de mamifere carnivore mici și mijlocii, cu corpul suplu, coada lungă și cu picioarele mici, a căror blană este prețioasă, din care fac parte dihorii, nevăstuicile, samurii și jderii. Alte animale din categoria mustelidelor: bursucii, herminele, vidrele.

Caractere 
Un animal reprezentativ al familiei Mustelide are o talie mică cu un corp lung suplu, blana este de culoare brună sau  neagră la unele specii dungat sau pătată. Coada și picioarele sunt relativ scurte, laba are 5 degete cu gheare retractile. Capul este mic, animalul având botul și urechile scurte. Numărul dinților poate fi între 28 și 38, caracteristic dentiției este lipsa molarului al doilea de pe maxilarul superior. Mustelidele au glandele anale bine dezvoltate care servesc la marcarea teritoriului, iar Mellivora capensis utilizează glanda și în apărare prin secreția unui lichid cu miros neplăcut.

Răspândire 
Mustelidele sunt răspândite pe tot globul cu excepția Antarctidei, de asemenea ele au fost introduse de catre om în locuri precum Australia și Oceania dar și pe unele insule. Puține specii traiesc în regiunile aride și calde.

Felul de viață 
Mustelidele sunt în special animale carnivore, consumând numai ocazional în cantități mici vegetale ca fructe, nuci, bulbi de rădăcină etc. Între animalele vânate de jder se numără toate vertebratele mai mici: mamifere, păsări, reptile, pești și unele animale mai mari ca în cazul rudeniei americane Gulo gulo care atacă și renii.

Sistematică 
FAMILIA MUSTELIDAE (22 de genuri cu 59 specii)
 Subfamilia Lutrinae 
 Gen Aonyx
 Gen Enhydra 
 Gen Lontra 
 Gen Lutra (include vidra de râu)
 Gen Hydrictis
 Gen Lutrogale
 Gen Pteronura 
 Subfamilia Mustelinae
 Gen Arctonyx 
 Gen Eira 
 Gen Galictis 
 Gen Gulo 
 Gen Ictonyx 
 Gen Lyncodon 
 Gen Martes 
 Gen Meles 
 Gen Mellivora 
 Gen Melogale 
 Gen Mustela 
 Gen Neogale
 Gen Poecilogale 
 Gen Taxidea 
 Gen Vormela

Legături externe 

Mustelidae